**ДО**

**ГЕНЕРАЛ РУМЕН РАДЕВ**

**ПРЕЗИДЕНТ НА РЕПУБЛИКА БЪЛГАРИЯ**

**ПРОФ. ОГНЯН ГЕРДЖИКОВ МИНИСТЪР-ПРЕДСЕДАТЕЛ НА РЕПУБЛИКА БЪЛГАРИЯ**

**ПРОФ. ХРИСТО БОЗУКОВ**

**МИНИСТЪР НА ЗЕМЕДЕЛИЕТО И ХРАНИТЕ**

**ОТВОРЕНО ПИСМО**

**УВАЖАЕМИ ГОСПОДИН ПРЕЗИДЕНТ,**

**УВАЖАЕМИ ГОСПОДИН ПРЕМИЕР,**

**УВАЖАЕМИ ГОСПОДИН МИНИСТЪР,**

Двадесет и три развъдни и две браншови организации в животновъдството изразяват дълбоки притеснения във връзка със застрашените приемственост и устойчивост на дейността на МЗХ, Изпълнителна агенция по селекция и репродукция в животновъдството (ИАСРЖ) и ДФЗ-РА.

Административните и техническите проблеми, които биха могли да произлязат, предвид огромния по обем проверки за допустимост и вписвания, които ИАСРЖ трябва да извърши в кратки срокове, за да започне приема по кампанията за директни плащания, са източник на ескалиращо напрежение сред животновъдите.

Силно сме обезпокоени от задълбочаващата се нормативна криза в сектора, както и от реалната опасност над 1000 проекта на животновъди по ПРСР да не бъдат разгледани и осъществени в срок.

Във връзка с подадената днес от проф. д-р Васил Николов оставка, като изпълнителен директор на ИАСРЖ, иИзразяваме категоричното си несъгласие с това и ви молим тя да не бъде приета.

В качеството си на изпълнителен директор на ИАСРЖ проф. Николов, реализира дългоочаквани проекти като създаването на национална ДНК лаборатория, национална млечна лаборатория, с модерно оборудване на световно ниво.

Лична заслуга на проф. Николов е създаването, обогатяването и поддържането на националната генетична банка, с чието генетично разнообразие могат да се похвалят малко държави в света. Също така страната ни стана асоцииран член на ICAR –най-голямата световно призната и престижна организация в животновъдството.

В пъти се повишиха качествените животни в страната, въпреки постоянно намляващото поголовие на животните и кризата в сектора.

През тези осем години с професионализма си проф. Николов бе пример за това как въпреки смяната на шест правителства може да се запази приемствеността, с цел благото на българския животновъд.

В тази връзка, развъдните организации настояват за провеждане на спешна съвместна среща. Заявяваме своята готовност да отстояваме с всички законови средства разрешаването на назрелите проблеми.

НАЦИОНАЛНА ОВЦЕВЪДНА АСОЦИАЦИЯ

НАЦИОНАЛЕН СЪЮЗ НА ГОВЕДОВЪДИТЕ В БЪЛГАРИЯ

АСОЦИАЦИЯ ЗА РАЗВЪЖДАНЕ НА МЛЕЧНИ ПОРОДИ КОЗИ

НАЦИОНАЛНА АСОЦИАЦИЯ ЗА РАЗВЪЖДАНЕ НА МЛЕЧНИ ОВЦЕ

АСОЦИАЦИЯ ЗА РАЗВЪЖДАНЕ НА МЛЕЧНИ ПОРОДИ ОВЦЕ

АСОЦИАЦИЯ ЗА РАЗВЪЖДАНЕ И ОТГЛЕЖДАНЕ НА МЛЕЧНИ ПОРОДИ ОВЦЕ

АСОЦИАЦИЯ ЗА РАЗВЪЖДАНЕ НА БЪЛГАРСКА МЛЕЧНА ПОРОДА ОВЦЕ

АСОЦИАЦИЯ ЗА РАЗВЪЖДАНЕ НА ПОРОДАТА ЛАКОН В БЪЛГАРИЯ

АСОЦИАЦИЯ ЗА РАЗВЪЖДАНЕ НА ЦИГАЙСКИ И МЕСТНИ ПОРОДИ ОВЦЕ В Р БЪЛГАРИЯ

РАЗВЪДНА АСОЦИАЦИЯ НА МЕСТНИ ПОРОДИ ОВЦЕ ОРГАНИЗАЦИЯ НА РАЗВЪДЧИЦИТЕ НА АВТОХТОННИ ПОРОДИ ОВЦЕ В БЪЛГАРИЯ

РАЗВЪДНА АСОЦИАЦИЯ НА АБОРИГЕННИ ПОРОДИ ОВЦЕ ОТ ЗАПАДНА БЪЛГАРИЯ

АСОЦИАЦИЯ ЗА РАЗВЪЖДАНЕ НА СРЕДНОРОДОПСКА, КАРАКАЧАНСКА, РОДОПСКИ ЦИГАЙ И КАРАКАЧАНСКИ КОН

АСОЦИАЦИЯ ЗА РАЗВЪЖДАНЕ НА БРЕЗНИШКА ОВЦА

АСОЦИАЦИЯ ЗА АВТОХТОННИ ПОРОДИ КОЗИ В БЪЛГАРИЯ

ДРУЖЕСТВО ЗА ОПАЗВАНЕ И РАЗВЪЖДАНЕ НА МЕСТНА ДЪЛГОКОСМЕСТА КОЗА

АСОЦИАЦИЯ ЗА ЗАЩИТА НА РЕДКИ АВТОХТОННИ ПОРОДИ – КАЛОФЕРСКА ДЪЛГОКОСМЕСТА КОЗА

АСОЦИАЦИЯ НА БЪЛГАРСКИТЕ БИВОЛОВЪДИ

БЪЛГАРСКА НАЦИОНАЛНА АСОЦИАЦИЯ ЗА РАЗВИТИЕ НА БИВОЛОВЪДСТВОТО

АСОЦИАЦИЯ ЗА БЪЛГАРСКА РОДОПСКО ГОВЕДО И ДЖЕРСЕЯ

АСОЦИАЦИЯ НА РАЗВЪДЧИЦИТЕ НА ЧЕРНОШАРЕНАТА ПОРОДА В БЪЛГАРИЯ

НАЦИОНАЛНА АСОЦИАЦИЯ ЗА РАЗВЪЖДАНЕ НА ГОВЕДАТА ОТ ПОРОДИТЕ МОНБЕЛИАРД И СИМЕНТАЛ

АСОЦИАЦИЯ ЗА РАЗВЪЖДАНЕ НА КАФЯВАТА ПОРОДА

АСОЦИАЦИЯ ЗА РАЗВЪЖДАНЕ НА ЧЕРНОШАРЕНАТА ПОРОДА В БЪЛГАРИЯ

АСОЦИАЦИЯ ЗА РАЗВЪЖДАНЕ НА МЕСТНИ ПОРОДИ ГОВЕДА